CELEX: 22013D0185
Language: bg
Date: 2013-11-08 00:00:00
Title: Решение на Съвместния комитет на ЕИП № 185/2013 от 8 ноември 2013 година за изменение на приложение II (Технически наредби, стандарти, изпитвания и сертифициране) към Споразумението за ЕИП

27.3.2014   
            
            
               BG
            
            
               Официален вестник на Европейския съюз
            
            
               L 92/10
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 185/2013
   от 8 ноември 2013 година
   за изменение на приложение II (Технически наредби, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство (Споразумението за ЕИП), и по-специално член 98 от него,
   като има предвид, че:
   
               (1)
            
            
               С Решение № 6/2012 на Съвместния комитет на ЕИП от 10 февруари 2012 г. за изменение на приложение II (Технически правила, стандарти, изпитвания и сертифициране) към Споразумението за ЕИП (1) беше заличен текстът на точка 1 от глава I от приложение II към Споразумението за ЕИП.
            
         
               (2)
            
            
               Директива 2000/40/ЕО на Европейския парламент и на Съвета от 26 юни 2000 г. за сближаване на законодателствата на държавите членки относно предно разположената защита срещу вклиняване на моторните превозни средства и за изменение на Директива 70/156/ЕИО на Съвета (2) и Директива 2001/56/ЕО на Европейския парламент и на Съвета от 27 септември 2001 г. относно отоплението на купето на моторните превозни средства и на техните ремаркета, за изменение на Директива 70/156/ЕИО на Съвета и за отмяна на Директива 78/548/ЕИО на Съвета (3), които бяха включени в Споразумението за ЕИП като тирета в точка 1 от глава I от приложение II, бяха погрешно отменени с Решение № 6/2012.
            
         
               (3)
            
            
               Поради това Директива 2000/40/ЕО следва да бъде включена в Споразумението за ЕИП.
            
         
               (4)
            
            
               Поради това Директива 2001/56/ЕО следва да бъде включена в Споразумението за ЕИП.
            
         
               (5)
            
            
               Регламент (ЕО) № 661/2009 на Европейския парламент и на Съвета (4), който е включен в Споразумението за ЕИП, отменя, считано от 1 ноември 2014 г., директиви 2000/40/ЕО и 2001/56/ЕО, които следва да бъдат отменени, считано от 1 ноември 2014 г.
            
         
               (6)
            
            
               Поради това приложение II към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   След точка 45щщс (Регламент (ЕС) № 523/2012 на Комисията) от глава I от приложение II към Споразумението за ЕИП се вмъкват следните точки:
   
               „45щщт.
            
            
               
                  32000 L 0040: Директива 2000/40/ЕО на Европейския парламент и на Съвета от 26 юни 2000 г. за сближаване на законодателствата на държавите членки относно предно разположената защита срещу вклиняване на моторните превозни средства и за изменение на Директива 70/156/ЕИО на Съвета (ОВ L 203, 10.8.2000 г., стр. 9).
            
         
               45щщу.
            
            
               
                  32001 L 0056: Директива 2001/56/ЕО на Европейския парламент и на Съвета от 27 септември 2001 г. относно отоплението на купето на моторните превозни средства и на техните ремаркета, за изменение на Директива 70/156/ЕИО на Съвета и за отмяна на Директива 78/548/ЕИО на Съвета (ОВ L 292, 9.11.2001 г., стр. 21).“
            
         Член 2
   Текстът на точки 45щщт (Директива 2000/40/ЕО на Европейския парламент и на Съвета) и 45щщу (Директива 2001/56/ЕО на Европейския парламент и на Съвета) от глава I от приложение II към Споразумението за ЕИП се заличава, считано от 1 ноември 2014 г.
   Член 3
   Настоящото решение влиза в сила на 9 ноември 2013 г., при условие че са внесени всички нотификации, предвидени в член 103, параграф 1 от Споразумението за ЕИП (5), са внесени.
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 8 ноември 2013 година.
      
         
            За Съвместния комитет на ЕИП
         
         
            Председател
         
         Thórir IBSEN
         
      
   
   
      (1)  ОВ L 161, 21.6.2012 г., стр. 10.
   
      (2)  ОВ L 203, 10.8.2000 г., стр. 9.
   
      (3)  ОВ L 292, 9.11.2001 г., стр. 21.
   
      (4)  ОВ L 200, 31.7.2009 г., стр. 1.
   
      (5)  Без отбелязани конституционни изисквания.